open-index/open-wikipedia-markdown huggingface dataset:
Amtmannsnes

**Amtmannsnes** er et lavt nes på nordøstsiden av Komsafjellet i bunnen av Altafjorden. Amtmannsnes er også et av de fem bergkunstområdene i Alta på UNESCOs Verdensarvliste.

De første figurene ble oppdaget i 1977, senere er det lokalisert mer enn 500 figurer som fordeler seg over fem felt. De er datert til å være 4000 til 5000 år gamle, og forestiller i hovedsak mennesker, reinsdyr og mønstre. I samme område er det også gjort funn av spor fra annen menneskelig aktivitet.

## Referanser


## Eksterne lenker
*
Aase Simonsen

**Aase Simonsen** (født 1962) er en norsk politiker (H). Hun var ordfører i Karmøy (2011–2015) og stortingsrepresentant (2020–2021).

## Yrke
Aase Simonsen ble i 2016 markedssjef i Norwegian Maritime Services (NMS).

## Politisk karriere
Hun var ordfører i Karmøy kommune fra 2011 til 2015. Hun hadde fra før sittet en periode i kommunestyre og formannskap samt i fylkestinget i Rogaland. Fra 2019 er hun medlem av fylkestinget og kommunestyret, og varamedlem av formannskapet. Hun varslet at hun trekker seg fra politikken i 2022.

Hun var 2. vararepresentant til Stortinget fra Rogaland i perioden 2017–2021. Fra 24. januar 2020 møtte hun fast som vara for statsråd Tina Bru. Hun møtte samlet i to år og 164 dager som stortingsrepresentant.

## Stortingskomiteer
### Stortingsperioden 2017–2021
*Medlem i energi- og miljøkomiteen (fra 2020) 

## Referanser


## Eksterne lenker
*
Mirjam Ydstebø

**Mirjam Ydstebø** (født 1976) er en norsk lokalpolitiker for Kristelig Folkeparti. Fra 2011 til 2019 var hun ordfører på Kvitsøy. Hun ble valgt inn i kommunestyret på en fellesliste for KrF og Frie Borgerlige.

Hun har yrkesbakgrunn som barne- og helsearbeider.

## Referanser


## Eksterne lenker
* Ordfører Kvitsøy kommune.
Gullfjellet (film)

***Gullfjellet*** er en norsk film fra 1941, basert på Ove Arthur Ansteinssons komedie om bønder som lar seg forlede til å satse alle sine penger i et gullbonanza. Regien var ved Rasmus Breistein og Titus Vibe-Müller.  

## Handling
Bygutten Rolf Rønne ankommer Benningstad, en storgård på Hedemark, og får arbeide. Han treffer Jørgen Krullerstugun og lyver at han har funnet gull i Kråkberget, som ligger på Hans Benningstads eiendom. Jørgen gjør sine undersøkelser i Kråkberget og finner kråkesølv, og han tar dette for gull. Om natten bringer han store mengder stein hjem, og fyller stue og kammers.

Så fort ryktene sprer seg begynner kjøpebudene å strømme inn. Grunneieren vil ikke selge, men gir seg når gullfunnet blir slått stort opp i avisene. Banksjef og advokat vil danne selskap sammen med bygda. Hans Benningstad blir generaldirektør, og lever nå herrens glade dager. Gullfeberen brer om seg, og flere av bøndene selger gårdene sine for å kjøpe gullmine-aksjer. Bygda fester, mens kornet deres råtner. 

Karl Kanten reiser til Oslo for å selge gullet til Norges Bank, men blir fortalt at det bare er gråstein. Nyheten slår ned som en bombe i det feststemte Benningstad, når han kommer tilbake dagen etter. Banken må innstille, og flere bønder går konkurs. Etter hvert må bøndene begynne med jordbruk igjen.

## Mottagelse
Aftenposten skrev at filmen hadde mange lyspunkter, men at manuskriptet var for svakt. «Det er mange gode ting i «Gullfjellet», replikkene stanger ofte mot hverandre som de skal i en aktiv film, det er fart over kamera og mange steder har man følelsen av at viljen til å lage en frisk film har vært til stede mere enn tidligere. Men man har vært for skånsom mot forfatteren, ikke kuttet nok...» (Aftenposten tirsdag 15. april 1941 side 10)

## Skuespillere
* Karl Holter som Hans Benningstad
* Tove Bryn som Olaug Benningstad
* Eva Sletto som Randi Benningstad, deres datter
* Ragnhild Hald som Olea, en budeie
* Jens Gundersen som Rolf Rønne
* Martin Gisti som Jørgen Krullerstugun
* Toralf Sandø som Kal Kanten
* Ottar Wicklund som Nils Røst
* Øystein Børke som Lars Heksvold
* Bjarne Bø som Amund Hageløkka

## Eksterne lenker
*
EGR

**EGR** er en forkortelse fra engelsk og står for *exhaust gas recirculation*. Det er et system som sørger for at en regulert mengde eksos ledes tilbake til innsuget i en forbrenningsmotor, for å oppnå en renere forbrenning, slik at mengden av skadelige avgasser reduseres. 

Systemet reduserer temperaturen på forbrenningen ved å at blandingen som føres inn i forbrenningskammeret har mindre oksygen. Man oppnår på denne måten å redusere produksjonen av nitrogenoksid i eksosgassene.
Bjørg Tveito Lundefaret

**Bjørg Tveito Lundefaret** (født 20. november 1957) er en norsk politiker fra Nome som representerer Arbeiderpartiet.  Hun er ordfører i Nome kommune fra 2011. Hun ble gjenvalgt som ordfører for perioden 2015-2019 etter kommunevalget i 2015. Hun var varaordfører i perioden 2007-2011.

## Referanser
Guabonito (krater)

**Guabonito** er en ring med lyse materialer på Titan, planeten Saturns største måne. Guabonito ble først observert på bilder tatt av *[[Cassini-Huygens|Cassini]]* i oktober 2004, og har blitt observert flere ganger siden. Ringformasjonen måler 90&nbsp;km i diameter og ligger i Titans mørke Shangri-La-region, nær grensen til Xanadu.

## Eksterne lenker
* Guabonito in Gazetteer of Planetary Nomenclature
Hilde Thorkildsen

**Hilde Kristin Westhrin Thorkildsen** (født 15. oktober 1963) er en norsk politiker for Arbeiderpartiet. Hun var ordfører i Nittedal kommune fra 2011 til 2023.

Thorkildsen var varaordfører i Nittedal kommune fra 1999 til 2007 og fjerde vararepresentant til Stortinget i perioden 2005 til 2009. Tidligere har hun vært politisk rådgiver i Arbeids- og administrasjonsdepartementet.

Hun har arbeidet i NAV, og før hun ble ordfører arbeidet hun som personalleder i Jernbaneverket.

## Tiltale for grov korrupsjon
I juni 2020 rapporterte Romerikes Blad at hun var siktet for grov korrupsjon basert på et anonymt varsel i september 2019. Saken ble sagt å være knyttet til et utbyggingsprosjekt. I desember 2020 ble Thorkildsen tiltalt for grov korrupsjon av påtalemyndigheten i Norge. Hun ble suspendert som ordfører frem til straffesaken er avgjort. Økokrim påsto 1½ år fengsel. I oktober 2021 ble hun frikjent i Romerike og Glåmdal tingrett, men Økokrim anket dommen. I juli 2022 ble hun også frifunnet av lagmannsretten.

## Referanser
Øistein Børke

**Øistein Bull Børke** (født 18. desember 1911 i Kristiania, død 1. april 1975 i Oslo) var en norsk skuespiller og teaterpersonlighet. 

Børke debuterte som skuespiller på Det Nye Teater i 1938. I 1947 grunnla han Rogaland Teater der han var teatersjef fra 1947-1949. Han skrev barnekomedien *Askeladden og Kongsdatteren* som hadde premiere på Centralteateret i Oslo i 1944.

## Referanser


## Eksterne lenker
*
Tiina Nunnally

**Tiina Nunnally** (født 1952) er en amerikansk forfatter og oversetter.

Nunnally har doktorgrad fra University of Washington i Seattle. Hun debuterte med romanen *Maija* i 1996 og har utgitt ytterligere to romaner. Nunnally har oversatt litteratur fra dansk, norsk og svensk til engelsk. H. C. Andersen, Peter Høeg, Jens Peter Jacobsen er blant de danske forfattere hun har oversatt. Fra norsk litteratur har hun blant andre oversatt Asbjørnsen og Moe, Sigrid Undset og Linn Ullmann og fra svensk Per Olov Enquist, Bodil Jönsson, Astrid Lindgren og Klas Östergren. 

I 1994 ble Nunnally tildelt Lewis Galantière Translation Award fra American Translators Association. Oversettelsen hennes av Undsets romansyklus *[[Kristin Lavransdatter]]* ble i 2001 hedret med PEN Translation Prize. I 2009 ble hun hedret av Svenska Akademien for fremme av svensk kultur i utlandet. Oversettelsen av Per Olov Enquists *[[Livlegens besøk]]* ble hedret med Independent Foreign Fiction Prize. 

Nunnally ble i 2012 utnevnt til ridder av Den Kongelige Norske Fortjenstorden «for fortjenstfullt virke for norsk litteratur i USA.»

## Referanser
Paul Larsen Forsæth

**Paul Larsen Forsæth** (født 1762, død 26. desember 1817) var en gårdbruker, lensmann og stortingsmann fra Klæbu, bror av Lars Larsen Forsæth.
Han var representant til det første overordentlige Storting i 1814 hvor han representerte Søndre Trondhjems amt.

Forsæth var Dannebrogsmann.

## Referanser


## Kilder
* 
* Artikkel om brødrene Forsæth på Lokalhistoriewiki

## Eksterne lenker
*
Hans Leierdahl Nansen

**Hans Leierdahl Nansen** (født 17. september 1764, død 15. mai 1821) var sorenskriver og stortingsmann. Nansen var født i Kyrkjebø i Sogn og Fjordane, men tilbrakte det meste av oppveksten i Danmark. Etter endt utdannelse flyttet han tilbake til fødelandet i 1809 da han overtok sorenskriverstillingen i Gauldal.

Han var representant til det første overordentlige Storting i 1814 hvor han representerte Stavanger amt. Nansen var også valgt inn på Stortinget i 1815–1817 og 1821–1823, begge ganger fra Stavanger amt. I 1815-16 var Hans Nansen en sentral aktør i den nasjonalsinnede opposisjonen som fremdeles markerte en viss motstand mot unionen med Sverige. Blant annet var Nansen en sterkt motstander av at kongen i Stockholm utdelte svenske medaljer til nordmenn. Han ønsket en egen norsk ordensmedalje.

Nansen var farfar til Fridtjof Nansen.

Nansen var sammen med sin nære kollega Arnoldus Koren de mest liberalistiske stortingsrepresentantene på sin tid. De støttet blant annet frihandel.

## Referanser


## Kilder
* 
* Hans Leierdahl Nansen fra Norsk biografisk leksikon

## Eksterne lenker
*
Torger Halvorsen Næss

**Torger Halvorsen Næss**, også **Torgeir Halvardson Næss**, (født 1772, død 24. august 1853) var gårdbruker og politiker fra Nes i Luster, Sogn og Fjordane. Han var representant til det første overordentlige Storting i 1814 hvor han representerte Nordre Bergenhus amt. Næss var også valgt inn på Stortinget i 1815–1817 og 1833–1835, også da fra Nordre Bergenhus amt.
I tillegg var han medlem av hjemkommunens første kommunestyre i 1838.

Næss var en del av kretsen rundt Hans Nielsen Hauge.

## Referanser


## Kilder
*  
* 
* Sogn-og Fjordane fylkesleksikon

## Eksterne lenker
*
Étoile de Bessèges

**Étoile de Bessèges** er et fransk etapperitt i landeveissykling som arrangeres hvert år i februar. Rittet har blitt arrangert siden 1971. Rittet er av UCI klassifisert med 2.1 og er en del av UCI Europe Tour.

## Vinnere

## Referanser


## Eksterne lenker
*
Ceciliebrua

**Ceciliebrua** er ei bru over Nidelva mellom Marienborg og Elgeseter i Trondheim. Den ble åpnet 26. oktober 2000 som forbindelse mellom nåværende St. Olavs hospital øst for elva og Marienborg holdeplass vest for elva. Ceciliebrua er designet av Pir II arkitektkontor AS v/Fredrik Shetelig i samarbeide med ingeniørene Instanes AS   

Brua er stengt for vanlig biltrafikk, ut over fotgjengere og syklister får bare utrykningskjøretøyer, mopeder, motorsykler, kollektivtrafikk og andre med spesielt løyve benytte brua. Brunavnet stammer fra Cecilienborg, området vest for brua nord for Stavne. Marienborg representerer et delområde av dette. Brua har en seilingshøyde på 10 meter og en seilingsbredde på 26 meter.

## Referanser
Kjell Trygve Grunnsvoll

**Kjell Trygve Grunnsvoll** (født 7. januar 1976) var ordfører i Gjerstad i perioden 2011-2015 (Sentepartiet). Han har vært medlem av kommunestyret siden 1999.

Grunnsvoll er utdannet økonom og har jobbet som rådgiver i bank.

## Eksterne lenker
* Ordfører Gjerstad kommune. 
* Kjell Trygve Grunnsvoll Kommunal Rapport.
Tillerbrua

**Tillerbrua** er den sørligste brua over Nidelva i Trondheim, den forbinder Tiller med Bratsberg. 

Det var bru på dette stedet allerede på 1600-tallet. I 1816 ble brua tatt av Tiller-raset.
Brua fra 1820 ble i 1912–1913 erstattet av ei steinhvelvbru i ett spenn. I 1985 ble den ombygd og fikk en bredde på 4,45 m.

## Referanser


## Kilder
*Fremstad, E og Thingstad, P.G. (red.) 2007 Nidelva, Trondheims hjerte, gjennom Strinda historielag.
Gammel-lina

**Gammel-lina** er en vei på Selsbakk på Byåsen i Trondheim kommune. Veien strekker seg fra sørvestlig til nordøstlig retning fra Forsøkslia og i retning mot Sluppenbrua. Veien fungerer som adkomstveg for frittstående eneboliger.

Veien er oppkalt etter den gamle traseen til Størenbanen. Da man i 1908 vedtok å bygge Dovrebanen (Støren–Dombås), og arbeidet senere tok til med å flytte traseen lengre vest, ble den gamle traseen til vei og fikk navnet «Gammel-lina», som viser til traseen hvor den gamle jernbanelinjen lå. Veien fikk formelt dette navnet i 1952.

## Referanser
Jernbanebrua

**Jernbanebrua** er ei bru over Østre kanalhavn i Trondheim. Den er ikke for togtrafikk som navnet skulle tilsi, men for vegtrafikk. En lengre periode gikk det imidlertid trikk over brua. 

Den ble bygd i 1881 som *Meråkerbrua* for å skaffe forbindelse mellom sentrum og den nye jernbanestasjonen på Brattøra som ble åpnet i 1882. I 1950 ble den erstattet av ei ny bru som fikk navnet Jernbanebrua. De er ei klaffebru med to bruklaffer og vokterhus som åpnes for båttrafikk etter behov. Den har en seilingshøyde på 4,6 meter og en seilingsbredde på 13,5 meter.

## Referanser


## Eksterne lenker
*
Astrid Eiriksdotter

**Astrid Eiriksdotter** levde i andre halvdel av 900-tallet og var datter av Eirik Bjodaskalle på Oprekstad (*Oprustaðir*, muligens identisk med Obrestad på Jæren). Astrid var gift med Tryggve Olavsson og mor til kong Olav Tryggvason. Tryggve var, ifølge sagaen, sønnesønn av Harald Hårfagre. Ifølge *[[Fagrskinna]]* var Astrid bosatt i Ranrike i det nåværende Bohuslän.

Da ektemannen Tryggve ble drept, sannsynligvis av kong Harald Gråfell i 963, var Astrid gravid med eller hadde nettopp født sønnen Olav. Hun flyktet til sin far på Oprekstad, men dronning Gunhild (den mektige enken etter kong Eirik Blodøks og sønnene hennes (Eirikssønnene, ofte også nevnt som Gunhildssønnene) lette etter dem. Snorre beretter i *[[Olav Tryggvasons saga]]* om en dramatisk og lang flukt hvor de prøvde å dra til Astrids bror Sigurd, som var i tjeneste hos kong Valdemar i Gardarike ved det nåværende Kiev. På veien ble de overfalt av estiske vikinger utenfor Saaremaa (Ösel), kom fra hverandre og ble solgt som treller. Olav ble, stadig ifølge Snorre, gjenfunnet i Estland etter seks år av sin onkel Sigurd. Olav vokste deretter opp i Gardarike.

Astrid ble senere, også ifølge Snorre, gjenfunnet på slavemarkedet i Estland av den norske handelsmannen Lodin. Han tok henne med til Norge og giftet seg med henne.

Astrids barn:
* Med Tryggve Olavsson
** Ingebjørg, g.m. Ragnvald jarl fra Västergötland
** Åstrid el. Astrid, g.m. Erling Skjalgsson
** Olav
* Med Lodin:
** Torkjell Nevja
** Ingerid
** Ingegjerd

## Referanser
Some Die Young

**«Some Die Young»** er en sang av den iransk-svenske artisten Laleh Pourkarim, som er hentet som singel fra hennes fjerde studioalbum, *[[Sjung (album)|Sjung]]*. Den ble lansert den 22. januar 2012 gjennom Warner Music Sweden. I Norge lå singelen på VG-lista i 31 uker, åtte av dem på førsteplass.

Laleh skrev «Some Die Young» noen måneder før terrorangrepet i Norge 22. juli 2011, og hun har antydet at for henne «endrer det seg fra dag til dag» hva den handler om. Sangen er imidlertid blitt uformelt presentert som en uoffisiell sang tilegnet minnet av de omkomne etter terrorangrepet gjennom tallrike avisartikler, forelesninger og videofilmer. 

Selv fremførte Laleh sangen under minnekonserten på Rådhusplassen i Oslo 22. juli 2012.

## Referanser
Knut Korsæth

**Knut Villy Korsæth** (1932–2022) var en norsk Arbeiderparti-politiker og lærer fra Lillehammer. Han var ordfører, skoledirektør og fylkesmann i Oppland.

Han var skoledirektør i Oppland 1974–1981, og var ordfører i Lillehammer 1975-1981. Deretter var han fylkesmann i Oppland fra 1981 til 2002. Korsæth var vararepresentant til Stortinget for Oppland i to perioder fra 1973 til 1981. 

Han var utdannet lærer, og var også styremedlem i Norges Friidrettsforbund og Norges Idrettsforbund. Han var leder for prøve-OL på Lillehammer i 1993.

Han skrev flere bøker, som *Kongens Amt og folkets fylke* og *Kommune-Norge 1837-2015*.

Korsæth ble utnevnt til kommandør av St. Olavs Orden i 1998, og var æresmedlem i Norges Idrettsforbund.

## Referanser


## Kilder
* Biografi – *stortinget.no*
* Fylkesmannboka – *regjeringen.no*
* 85 års omtale i Aftenposten 19. januar 2017

## Eksterne lenker
*
Spillifisering

:*Spillifisering må ikke blandes med [[spillteori]] *
**Spillifisering** er anvendelsen av spilldesignelementer og spillprinsipper i situasjoner utenfor spill-sammenheng. Slike designelementer og prinsipper brukes for eksempel til læring, rekruttering, evaluering, markedsføring, fysisk trening, forbedring av brukerengasjement, økt organisatorisk produktivitet og i en rekke andre situasjoner.

Et spillelement som ofte brukes er belønning av deltakere som fullfører oppgaver som ønskes utført. Belønninger kan for eksempel være å gi virtuelle hedersbevisninger (trofeer / «badges») eller å skåre poeng. Deltakernes tilbøyelighet til konkurranse kan benyttes til å rangere deltakerne på en toppliste over deltakere med høyest måloppnåelse. Store oppgaver kan nivådeles, slik at deltakerne må fullføre et visst antall utfordringer før de kan belønnes med å rykke opp til et nytt nivå (*level*). Målet med spillifisering er å motivere brukere til problemløsning for å øke brukernes engasjement, egennytte, øke datakvalitet, gi mestringsfølelse eller bidra til læring.  

Det engelske begrepet **gamification** ble skapt av den britiskfødte programmereren Nick Pelling. 

Teknikken kan oppmuntre brukere til å utføre oppgaver som de vanligvis finner kjedelig, slik som å fullføre en spørreundersøkelse eller lese en nettside med instruksjoner. I markedsføring brukes spillifisering at man legger spill-komponenter til ulike applikasjoner og prosesser knyttet til kunders brukeropplevelse. Spillifisering utnytter naturlige psykologiske behov: Konkurranseinstinkt, ønske om å lykkes, higen etter status, evne til altruistisk samarbeid, tilfredshet ved å fullføre oppgaver og selvrealiseringsbehov. 

Et av spillifiseringselementene som oftest benyttes, er å vise grafikk eller prosentandel av en oppgave som er fullført. Dette brukes ofte for å få flere til å fylle ut spørre- og bestillingsskjema på nett. Deltakerne kan også tildeles virtuelle hedersbevisninger eller motta virtuelle penger, det vil si penger som kan kjøpe virtuelle varer i spilluniverset. 

Å ta i bruk teknikker for spillifisering innebærer å få eksisterende oppgaver til å oppleves mer som et spill. Metoder for dette kan være å legge til en gradvis stigende vanskelighetsgrad, knytte sammen oppgaver med en samlet fortelling (narrasjon) og begynne oppgaveløsningen med en forklaring eller et introduksjonskurs. Deltakeren kan gis valgmuligheter ved å la vedkommende bygge en karakter ved start eller i løpet av prosessen. 

## Litteratur
* Gabe Zichermann og Christopher Cunningham *Gamification by Design* O'Reilly Media 2011 ISBN 978-1449397678
*Yu-kai Chou *Actionable Gamification Beyond Points, Badges, and Leaderboards* Createspace IPP 2015 ISBN 9781511744041     Yu-kai Chou”  Excerpt From: Yu-kai Chou. “Actionable Gamification”. Apple Books.
* Gaute Kokkvoll og Jannicke Margrete Johansen *Spillifisering i praksis* Universitetsforlaget 2024

## Eksterne lenker
* gamification.org
* Truls Steinung Interessante utfordringer: En studie av gamification og belønningsstrukturer i et spillperspektiv Masteroppgave i medievitenskap ved Institutt for medier og kommunikasjon Universitetet i Oslo, 2012
Liste over ordførere i Nesodden

**Liste over ordførere i Nesodden** viser navn, parti og funksjonsperiode for ordførere i Nesodden fra innføringen av formannskapslovene i 1837 til dags dato. Fram til 1915 var Oppegård kommune *anneks-sogn* som en del av Nesodden, og der Nesoddens ordfører kom fra Oppegård, er dette merket med **(Op.)**

Før ca. 1875 ble ordføreren utpekt av et håndplukket formannskap blant bygdens betrodde menn, og ordførerne er derfor ikke angitt med parti- eller listetilhørighet før 1884, da de første politiske partiene Venstre og Høire var dannet.

## Referanser


## Litteratur
** For fotografier og mini-biografier for ordførere før 1924, se Hjalmar Berner: Nesodden Herred (1924), sidene 58-61
Postkort fra Lillebjørn

***Postkort fra Lillebjørn*** er et samlealbum med Lillebjørn Nilsen, utgitt våren 2012 på digitale plattformer i forbindelse med urpremieren på *Postkort fra Lillebjørn* på Oslo Nye Teater 8. mars 2012. 

## Sporliste

# «Inni mitt hode» (Lillebjørn Nilsen), (*[[Hilsen Nilsen]]*)
# «Blues når du var 15» (Lillebjørn Nilsen), (*[[Oslo 3]]*)
# «1000 søte damer» (Lillebjørn Nilsen), (*[[Nære Nilsen]]*)
# «Elisabet» (Lillebjørn Nilsen), (*[[Tilbake (album)|Tilbake]]*)
# «Hei ille svartrost» (Lillebjørn Nilsen), (*[[Oslo 3]]*)
# «Ild og vann i IV» (Lillebjørn Nilsen), (*[[Hilsen Nilsen]]*)
# «Bysommer» (Lillebjørn Nilsen), (*[[Oslo 3]]*)
# «Paris» (Lillebjørn Nilsen), (*[[Oslo 3]]*)
# «Gutten med lutten» (Lillebjørn Nilsen), (*[[Hilsen Nilsen]]*)
# «Angelikas kaker. Postkort» (Lillebjørn Nilsen), (*[[Oslo 3]]*)
# «Sangen om Danmark» (Lillebjørn Nilsen), (*[[Hilsen Nilsen]]*)
# «Blå odyssé» (Lillebjørn Nilsen), (*[[Hilsen Nilsen]]*)
# «Stilleste gutt på sovesal 1» (Lillebjørn Nilsen), (*[[Oslo 3]]*)
# «Reisa til Amerika» (Per Bolstad), (*[[Hei fara! Norske folkeviser]]*)
# «Hei New York» (Lillebjørn Nilsen), (*[[Original Nilsen]]*)
# «Alexander Kiellands plass» (Lillebjørn Nilsen), (*[[Hilsen Nilsen]]*)
# «Vidvinkel stev» (Lillebjørn Nilsen), (*[[Nære Nilsen]]*)
# «Klappdans» (Lillebjørn Nilsen), (*[[Hei fara! Norske folkeviser]]*)
# «Valle auto og bensin» (Lillebjørn Nilsen), (*[[Hei fara! Norske folkeviser]]*)
# «Eg vil aldri burt meg binda» (Trad.), (*[[Hei fara! Norske folkeviser]]*)
# «Crescendo i gågata» (Lillebjørn Nilsen), (*[[Original Nilsen]]*)
# «Fin frokost» (Lillebjørn Nilsen), (*[[Original Nilsen]]*)
# «Ola Tveiten» (Lillebjørn Nilsen), (*[[Portrett (album)|Portrett]]*)
# «Nattestemning fra en by» (Lillebjørn Nilsen), (*[[Tilbake (album)|Tilbake]]*)
# «Danse ikke gråte nå» (Lillebjørn Nilsen), (*[[Byen med det store hjertet]]*)
# «Langt langt borte» (Lillebjørn Nilsen), (*[[Hilsen Nilsen]]*)
# «Se alltid lyst på livet» (Lillebjørn Nilsen), (*[[Original Nilsen]]*)
# «Så nære vi var» (Lillebjørn Nilsen), (*[[Nære Nilsen]]*)
# «Kjærlighet og Karlsons lim» (Lillebjørn Nilsen), (*[[Sanger (Lillebjørn)|Sanger]]*)
# «Jiris sang» (Lillebjørn Nilsen), (*[[Original Nilsen]]*)
# «Barn av regnbuen» (Pete Seeger/Lillebjørn Nilsen), (*[[Portrett (album)|Portrett]]*)
# «Fisketur i øsende regn» (Lillebjørn Nilsen), (*[[Typisk norsk (album)|Typisk norsk]]*)
# «Anna på Grand Canaria» (Lillebjørn Nilsen), (*[[Typisk norsk (album)|Typisk norsk]]*)
# «Vinterbror» (Lillebjørn Nilsen), (*[[Original Nilsen]]*)
# «Regnet er en venn» (Lillebjørn Nilsen), (*[[Portrett (album)|Portrett]]*)
# «Sett deg opp i Kørja» (Trad. arr. Lillebjørn Nilsen), (*[[…og Fia hadde sko]]*)
# «God natt Oslo» (Lillebjørn Nilsen), (*[[Original Nilsen]]*)
# «Far har fortalt» (Lillebjørn Nilsen), (*[[Tilbake (album)|Tilbake]]*)
# «Tanta til Beate» (Lillebjørn Nilsen), (*[[Original Nilsen]]*)
## Eksterne lenker
* 
* Postkort fra Lillebjørn
Full Truck – en ode til landeveiens riddere

***Full Truck – en ode til Landeveiens riddere*** er et samlealbum med PK & DanseFolket, utgitt på Tylden den 29. april 2011. 

## Sporliste
# «Six Days On the Road»
# «La det rulle»
# «What Am I Living For»
# «Stopp igjen»
# «Truck Driving Man»
# «40 tonn på vei»
# «Takk gud for at dere fins»
# «Dansefolket»
# «A Couple More Years»
# «Ta meg med»
# «Boots & blåe jeans»
# «No vende eg heim»
# «Oh, Lonesome Me»
# «Mens du ligg og drøyme»
# «Heng deg på»
# «500 mil e langt å gå»

## Referanser


## Eksterne lenker
*
Slik ho er

***Slik ho er*** er et musikkalbum med PK & DanseFolket, utgitt den 8. juni 2012.

## Sporliste
# «Trucker»
# «Slik ho er»
# «Alt tek si tid»
# «Gi og ta»
# «At jorden er en stjerne»
# «Heile jorda for å nå deg»
# «Det beste av alt»
# «Anne Juanita»
# «Min dingeling»
# «En drøm»
# «Du» (med Hilde Fjørtoft)
# «Et merke på veggen»
Pikeønsker fra en veranda

***Pikeønsker fra en veranda*** er et musikkalbum med Elin Prøysen, utgitt i 1973. Dette er hennes debutalbum.

## Sporliste
### Side A
# «Pikeønsker fra en veranda»
# «Folkevise»
# «En velskabt pige»
# «Visa hennes Hilma»
# «Den skönsta liljan»
# «Spelldåsen»
# «Nede i Sachsen»
### Side B
# «En skillingsvise»
# «Lomnæsvisa»
# «Cecilia och rallaren»
# «Drømmen hennes Tonetta»
# «Jeg går i tusind tanker»
# «Hu Mari»
# «Sig, haver du en venn»

## Eksterne lenker
Emigrantviser (album)

***Emigrantviser*** er et musikkalbum med Elin Prøysen, utgitt i 1976 av plateselskapet EMI. Orkesteret på albumet er Willy Andresens Ensemble. 

## Sporliste
### Side A
# «Farvel du moder Norge»
# «Den norske pige i Amerika»
# «Oleana»
# «Det vinker til meg i denne kveld»
# «Amerikafeber»
# «I Sirdal udi Norge»
### Side B
# «Emigrantens afsked fra hjemmet»
# «En vise tilegnet den norske emigrant»
# «Den hjemvendte kanadafarer»
# «Kjistå hev eg pakka»
# «Arbeiderforeningens sang»
# «Avskedssang»

## Referanser
Forandringer (album)

***Forandringer*** er et musikkalbum med Pegasus, utgitt den 12. juli 2012. Dette er det albumet med Odd Arne Sørensen og Geir Hilsen. 

## Sporliste

# «Head Go Pop!»
# «Ditt beste minne»
# «Tar'e snart igjen»
# «Gi meg et svar»
# «Så lenge du vil ha meg»
# «Ey! pusekatt»
# «Another Time Has Come»
# «En del av livet»
# «Jeg vil ha deg»
# «Kvelden e'kke over»
# «Det kommer en dag»
# «Spør spørrende»

## Eksterne lenker
Nå swinger vi

***Nå swinger vi*** er et musikkalbum med Elin Prøysen og Egil Johansson, utgitt i 1981.

## Sporliste
# «Vinter»
# «Høsten»
# «Opp-ned rustning»
# «Æ e mandalitt»
# «Sørlandshus»
# «Hverdagslig solidaritet»
# «Skjærgård»
# «Kø-vise»
# «Protestvise mot dumme apotekerlærlinger»
# «Til et rødmalt lite hus»
# «Sjåfør Hansen»
# «Stakkars du, mitt sørland»

## Eksterne lenker
*
Ansikt til ansikt (Øresus-album)

***Ansikt til ansikt*** er et musikkalbum med Øresus, utgitt i 1983. Dette er bandets første og siste album.

## Sporliste

# «Angst»
# «Tunnel»
# «Sorg & tårer»
# «Ledere»
# «Maktens engler»
# «Landsvik»
# «Faste rytmer»
# «Ingenmannsland»
# «Alle sår»
# «Gud/Satan»

## Eksterne lenker
*
Stortingets presselosje

**Stortingets presselosje** (i dagligtale bare **Presselosjen**) er en organisasjon for pressefolk som jobber med rikspolitikk og dekker Stortinget for sine redaksjoner. Presselosjens hovedformål siden opprettelsen i 1920 har vært å sikre disse medarbeiderne gode arbeidsforhold på Stortinget.

Presselosjen ledes av et styre på fem personer. Per 2023 ledes styret av Marie Melgård fra DN.

Stortingets presselosje har i 2014 rundt 300 medlemmer. De fleste av dem er ansatt i store mediehus som NRK, TV 2, VG, Aftenposten og Dagbladet, men kommer også fra mindre redaksjoner i dagspresse, etermedia eller elektroniske medier.

Foruten å være en medlemsstyrt interesseorganisasjon for journalister med tilhold på Stortinget arrangerer presselosjen også regelmessige debattmøter om aktuelle temaer i krysningspunktet mellom politikk og journalistikk. Årlig avholdes dessuten Presselosjens julebord, hvor de parlamentariske lederne på Stortinget og statsministeren er invitert.

Medlemmene av Stortingets presselosje har alle egne adgangskort og fri adgang til Stortingsbygningen når de måtte ønske. Journalister med medlemskap i losjen har tilgang til pressebenken inne i selve stortingssalen.

## Referanser


## Eksterne lenker
* 
* Presselosjens nettside
* Med egen nøkkel til folkets hus - Presselosjens nettside
* Stortinget og mediene
Bodøsjøen bydel

**Bodøsjøen** er en bydel i Bodø, og ligger rundt tre kilometer sørøst for Bodø sentrum. Bydel Bodøsjøen er en relativt ny bydel til tross for sin sentrumsnære plassering, og det siste tiåret har det vokst fram boligblokker og rekkehus, og bydelen har også fått sin egen skole.    

Stedsnavnet peker på gården *Bodø* som i dag gjerne kalles *Bodøgård*. Det var hit man kom om denne gården skulle besøkes og man kom i båt. På dette stedet hadde gården Bodø sine sjøhus: Brygger, sjøboder  og naust.  

Strøket Skeid er det eldste strøket, og ble bebygd rundt 1000 år siden. Bodin kirke ligger her, som opprinnelig er fra 1240, men ble gjenoppbygget i 1894. 

I bydelen ligger også Jektefartsmuseet og Bodøsjøen friluftsmuseum. Museene ligger omtrent 1,5 km fra Bodø jernbanestasjon.

## Strøk i Bodøsjøen
Øst - Vest:
* Blokkan
* Skeid
* Skeiddalen

## Referanser
Udduvollbrua

**Udduvollbrua** er ei veibru på E39 over Gaula i Trondheim. Den har en lengde på 200&nbsp;m og er utstyrt med fotgjenger- og sykkelvei langs nordsiden. E39 passerer grensa til Melhus kommune ca. 160 m vest for det sørvestre brukaret. Brua ble åpnet i 1997 og erstattet den gamle Udduvollbrua som lå rundt 250&nbsp;m lenger mot nordvest, mellom Udduvoll og Stavsøya. Den gamle brua hadde underliggende fagverk og var lysregulert.  

Ei ny bru med fire felt er planlagt, men med lav prioritet som medfører en tidshorisont på 30 år.

## Referanser
Aalborg Historiske Museum

**Aalborg Historiske Museum** er et kulturhistorisk museum for Aalborg og den sørlige delen av Nordjylland. Det er en avdeling av Nordjyllands Historiske Museum.

Museet ble grunnlagt i 1863 og holder til i en bygning fra 1878 (utvidet 1893) i Algade i Aalborg.

## Eksterne lenker
*
Monisha Kaltenborn

**Monisha Kaltenborn** (født **Monisha Narang**,) er tidligere teamsjef for Formel 1-teamet Sauber, som hun også eide 33,3% av fram til teamet ble tatt over av Longbow Finance i juli 2016. Hun var også Saubers administrerende direktør fra januar 2010. Hun var den første kvinnelige teamsjefen i Formel 1.

## Biografi
Kaltenborn ble født i Dehradun i Uttarakhand, India. Familien hennes emigrerte til Wien mens hun var et barn og hun ble østerriksk statsborger. Fra 1990 til 1995 studerte hun jus ved Universitetet i Wien, og fullførte deretter en mastergrad i internasjonal forretningsjus ved London School of Economics i 1996. Mens hun var student i Wien arbeidet hun for FNs organisasjon for industriell utvikling (UNIDO) og FNs organisasjon for internasjonal handelslovgivning (UNCITRAL), og etter fullførte studier arbeidet hun for forskjellige advokatfirma: først i Stuttgart hos , deretter i Wien hos Wolf & Theis, og endelig for Fritz Kaiser Group i 1998-1999.

På denne tid var Kaiser medeier i Formel 1-teamet Sauber, sammen med grunnlegger og teamsjef Peter Sauber og Red Bull-eieren Dietrich Mateschitz), og Kaltenborn ble ansatt for å håndtere teamets forretningsmessige og juridiske saker. I 2000 solgte Kaiser sin andel i teamet, men Kaltenborn ble værende i teamet som sjef for dets juridiske avdeling, og fra 2001 ble hun også styremedlem. Tidlig i 2010, etter at BMW hadde trukket seg ut av Formel 1 og solgt BMW Sauber tilbake til Peter Sauber, ble hun ansatt som administrerende direktør i Sauber Motorsport AG. Hun er også involvert i FIAs kommisjon for kvinner og motorsport, under Michèle Mouton. 16. mai 2012 ble hun medeier i Sauber-teamet da Peter Sauber overførte en tredjedel av aksjene til henne. I oktober samme år trakk han seg ut av den daglige driften av teamet og ansatte Kaltenborn som teamsjef.

22. juni 2017 bekreftet Sauber F1 Team gjennom en melding på sitt nettsted at Kaltenborn forlot Sauber Group med umiddelbar virkning:*«Longbow Finance SA beklager å kunngjøre at Monisha Kaltenborn, med gjensidig samtykke og på grunn av divergerende syn på selskapets fremtid, vil forlate sine stillinger i Sauber-gruppen med umiddelbar virkning. Vi takker henne for mange års sterkt lederskap, stor lidenskap for Sauber F1-teamet og ønsker henne det aller beste for fremtiden. Hennes etterfølger vil bli annonsert om kort tid. I mellomtiden ønsker vi teamet lykke til i Aserbajdsjan.»*

I sin første jobb i Stuttgart møtte hun Jens Kaltenborn, og de to ble gift i Dehradun. De har to barn og bor i Küsnacht, som ligger nær Sauber-fabrikken i Hinwil, Sveits.

## Referanser




## Eksterne lenker
* Biografi på Saubers nettsted
* Biografi på FIAs nettsted
Youcef Abdi

**Youcef Abdi** (født 7. desember 1977) er en australsk atlet som er spesialisert på 3000 meter hinder.

## Oppnåelser
* Sommer-OL 2012 - sjetteplass i heat, kvalifiserte ikke til finale.
* Sommer-OL 2008 - sjetteplass (3000 meter hinder; personlig bestetid)
* Verdenscupen i friidrett 2006 - femteplass (3000 meter hinder)
* Samveldelekene 2006 - ellevteplass (3000 meter hinder)
* Verdenscupen i friidrett 2002 - fjerdeplass (1500 m)
* Samveldelekene 2002 - femteplass (1500 m)

## Referanser


## Eksterne lenker
*
Sluppenbrua

**Sluppenbrua** (også kalt **Sluppen bru**) er ei bru over Nidelva i Trondheim, fra 2023 begrenset til gang- og sykkeltrafikk. Brua er 82 m lang og ligger langs en arm på riksvei 706 som forbinder denne med områdene øst for Nidelva. 

Opprinnelig var Sluppenbrua ei jernbanebru på Trondhjem–Størenbanen, som ble åpnet 1864. Denne var rundt 200 m lang og 30 m høy og oppført i en tømmerkonstruksjon som sto på brukar av stein. Denne brua ble revet 1884 da den nye jernbanestrekningen via Nidareid ble tatt i bruk. Fundamentene ble overtatt gratis av Statens vegvesen 1927 med hensikt til å bygge veibru på samme sted.

Bruprosjektet ble forskjøvet, slik at den første veibrua som ble bygd var ei provisorisk fagverksbru i tre etter krav fra tyskerne, denne ble åpnet juli 1942. Treverket i brua var ikke impregnert, slik at brua etter hvert forfalt og måtte stenges. 1954 ble en ny stålbjelkebru tatt i bruk, denne ble utstyrt med en gangbane for fotgjengere og syklister 1977. Også dagens bru står på fundamentene fra 1864.

Ei ny bru kalt Nydalsbrua med fire kjørefelt nedstrøms for Sluppenbrua åpnet 16. oktober 2023 og overtok biltrafikken fra Sluppenbrua. Sluppenbrua ble stengt for biltrafikk 26. juni 2023 og er fra da av ei ren gang- og sykkelbru.

## Elvesurfing
Under Sluppenbrua ligger Sluppenbølgen som er egnet for elvesurfing på surfebrett. Den fungerer bra når vannføringen er på rundt 140 kubikkmeter per sekund. Så høy vannføring fås gjerne ved snøsmeltingen om våren eller når det er kraftig nedbør, men er også avhengig av hvor mye vann som slippes fra Øvre og Nedre Leirfoss kraftverk. Ellers kan det være utfordrende å surfe uten tau. Nidelva har de eneste kjente surfetilbudene i umiddelbar nærhet til Trondheim, men det hender også at det er mulig med fjordsurfing i Trondheim når det er kraftig vind.

Reparasjonsarbeidet på broen har påvirket Sluppenbølgen, og Idrettsrådet i Trondheim gikk i 2018 i dialog med Statens vegvesen.

;Gjennomsnittlig vannføring og temperatur

## Se også
*Liste over broer i Norge
*Liste over broer i Norge etter lengde

## Referanser


## Kilder
*Sluppenbrua hos Strinda historielag
*Fremstad, E og Thingstad, P.G. (red.) 2007 Nidelva, Trondheims hjerte, gjennom Strinda historielag. 
*
Ebelingmuseet

**Ebelingmuseet** ble innviet i 1997 i Torshälla. Museet viser maleri, keramikk og skulpturer av Torshällas mangsidige kunstnerprofil Allan Ebeling (1897-1975). I museet finnes også malerier og grafikk av datteren Marianne Ebeling (1930-1979), og skiftende utstillinger av samtidskunst og kunsthåndverk.

Ebelingmuseet i Torshälla er designet, tegnet og fargesatt av Peter og Harriet Ebeling. Grunnlaget for museet er en stor donasjon fra familien til Torshälla by, under forutsetningen av at museet blir holdt åpent og tilgjengelig for almenheten. Museet har hatt rundt  besøkere per år siden det ble åpnet.

## Eksterne lenker
* Ebelingmuseet hos nettsidene til Eskilstuna kommune
Ionekanal

En **ionekanal** eller et **kanalprotein** er et molekyl som passivt, uten bruk av energi, muliggjør diffusjon gjennom cellemembranen av stoffer som ellers ikke ville kunne diffundere igjennom på grunn av sin polaritet. Proteinet former en «kanal» gjennom membranen som omgir alle biologiske celler.

## Diffusjon
Noen små upolare molekyler, som gassene O₂, CO₂ og N₂, i tillegg til noen større fettløselige molekyler som vitamin A og E, kan diffundere rett igjennom cellemembranen *mellom* fosfolipidmolekylene. Dette er fordi disse molekylene kan gli gjennom den hydrofobe delen av fosfolipidlaget uten å bli frastøtt. Store polare molekyler, ioner (selv ikke H⁺) og glukose diffunderer *ikke*.

## Membranproteinene
På grunn av at enkelte stoffer ikke kan transporteres inn og ut av cellene ved diffusjon, må cellene ha en mekanisme som tillater denne transporten ved hjelp av proteiner i cellemembranen. Ionekanaler er én slik type (den andre er *bærerproteiner*, som frakter molekylene igjennom vha. energi). Disse danner mer eller mindre åpne porer gjennom membranen, slik at molekyler som Na⁺, K⁺, Ca²⁺ og Cl⁻ kan slippe gjennom. Noen kanaler er bestandig åpne, andre kan åpnes og lukkes ved behov. Det finnes en stor mengde ulike ionekanaler; de kan være spesifikke; konstruert slik at de bare slipper én type molekyler igjennom, eller de kan være mer generelle.

Ligandstyrt ionekanaler styres av at et signalstoff (ligander) binder seg til ionekanalen og fører til at kanalen åpnes.

## Kilder
* Sletbakk *et al*. 2012: *Bios 1* – Cappelen Damm. ISBN 978-82-02-37089-3
* Pollard & Earnshaw 2004: *Cell Biology* - Saunders. ISBN 1-4160-2388-7

## Eksterne lenker
*«ionekanal» hos *Store medisinske leksikon*
*«ionekanal» forklart av Instituttet for biovitenskap ved UiO
Steinar Bergsland

**Steinar Bergsland** (født 24. desember 1968) er en norsk lokalpolitiker fra Høyre. Han var ordfører i Tinn kommune i Telemark i perioden 2011–2015,  og igjen i 2019–2023.

Bergsland er utdannet baker. Før han ble valgt til ordfører drev han et bakeri i 10 år, i tillegg til hytteutleie og turistaktiviteter.

## Referanser
Andrei Linde

**Andrei Dmitriyevich Linde** (født 1948) er en russiskfødt amerikansk teoretisk fysiker, som er professor ved Stanford University. Linde er kjent for sitt bidrag i kosmologi, da særlig til teorier om kosmisk inflasjon. 

## Fotnoter

## Referanser


## Eksterne lenker
* Presentasjon, fra  Stanford University
Arthur B. McDonald

**Arthur Bruce McDonald** (født 29. august 1943 i Sydney i Nova Scotia) er en canadisk fysiker som fikk Nobelprisen i fysikk i 2015. Han leder Sudbury Neutrino Observatory og er professor i astrofysikk ved Queen's University i Kingston i Ontario. Han er kjent for sin forskning på nøytrinopartikler.

McDonald er utdannet ved Dalhousie University i Halifax og har doktorgrad fra California Institute of Technology. Han har arbeidet for Chalk River Laboratories og var fra 1982 til 1989 professor ved Princeton University i USA. McDonald har vært tilknyttet Queen's University siden 1989.

McDonald ble 30 desember 2015 forfremmet til følgesvenn av Order of Canada.

## Referanser


## Eksterne lenker
* 
*
Zhang Wei (forfatter)

**Zhang Wei** (; født i 7. november 1956 i fylket Longkou i provinsen Shandong i Folkerepublikken Kina) er en kinesisk forfatter. 

I 1983 ble han medlem av det kinesiske forfatterforbund. Han er best kjent for sine romaner *Det gamle skipet* og *Septemberfabelen*. I 2011 ble han tildelt Mao Dun-prisen, for *På platået*, et tibindsverk som det tok et tiår å forfatte.

## Referanser


## Eksterne lenker
* September's Fable
Gustav R. Strugstad

**Gustav Richard Strugstad** (født 9. mai 1872 i Sparbu, død 21. oktober 1930) var en norsk politiker (V). Strugstad var ordfører i Steinkjer kommune fra 1925 til 1927. Strugstad hadde da vært medlem av bystyret siden 1914, og tilhørte Venstre.

Strugstad hadde en fortid som lensmannsbetjent og politibetjent i perioden 1891 til 1910, og var bankkasserer (banksjef) i Sparbu og Egge Sparebank fra 1910. Han døde 21. oktober 1930, og ble gravlagt på Steinkjer kirkegård 27. oktober samme år. Graven er ikke markert.

## Referanser
Zhang Wei

**Zhang Wei** er navnet til flere personer:

* Zhang Wei (forfatter) (張煒, født 1955), kinesisk forfatter
* Zhang Wei (basketballspiller) (张伟, født 1986), kinesisk basketballspiller
* Zhang Wei (stavhopper) (张伟, født 1994), kinesisk stavhopper
Ravnkloløpet bru

**Ravnkloløpet bru** er ei veibru over Ravnkloløpet i Trondheim, den er 51 m lang med en bredde på 15 m og ligger langs riksvei 706. Den ble åpnet 27. mai 2010 da Nordre avlastningsvei ble tatt i bruk.

Brua er bygget av betong båret av fire stålbjelker, har to kjørefelt, og er plassert nord for Ravnklo bru, parallelt med denne. Et kombinert gang- og sykkelfelt langs bruas nordside forbinder St. Olavs pir og Sjøbadet med Brattørkaia.

## Se også
* Ravnklo bru

## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'3_1),(id:39,filter:(~),farge:'2_0),(id:595,filter:(~),farge:'0_1),(id:60,filter:(~),farge:'1_0),(id:45,filter:(~),farge:'4_0),(id:23,filter:(~),farge:'0_1),(id:779,filter:(~),farge:'1_0),(id:89,filter:(~),farge:'2_1))/@270441,7042316,14/vegobjekt:357327213:008ec2:60)
Chris Morris

**Christopher «Chris» Barry Morris** (født 1963) er en irsk tidligere fotballspiller som spilte i forsvar i sin aktive karriere. Han er mest kjent for sin innsats for klubbene Sheffield Wednesday FC, Celtic FC og Middlesbrough FC. Morris var også en del av Irlands tropp under EM i fotball 1988 og VM i fotball 1990.

## Klubbkarriere
Morris startet sin fotballkarriere hos Sheffield Wednesday FC i 1982, en klubb som var ledet av den tidligere engelske landslagsspilleren Jack Charlton. Han var med på å spille klubben opp til førstedivisjon (øverste nivå) med opprykk i 1984, og spilte totalt 74 seriekamper frem til 1987. Den 10. august 1987 ble Morris solgt til den skotske storklubben Celtic FC for £, hvor han umiddelbart etablerte seg i førstelagstroppen som høyreback. Mellom 1987 og frem til 1992 fikk han 158 seriekamper og scoret åtte mål for klubben. Han ble også seriemester i 1987/1988-sesongen, samt cupmester i 1988 og 1989.

Den 14. august 1992 ble Morris sammen med lagkamerat Derek Whyte signert av den engelske klubben Middlesbrough FC, hvor han også gikk rett inn i førstelagstroppen. Totalt spilte han 82 seriekamper for klubben frem til en alvorlig kneskade tvang ham til å legge opp som aktiv fotballspiller mot slutten av 1996/1997-sesongen. Dette var for øvrig også en sesong hvor Middlesbrough endte som tapende finalist i både FA-cupen og ligacupen, men som likevel rykket ned fra Premier League.

## Landslagskarriere
På grunnlag av sin irske mor fikk Morris sin landslagsdebut for  den 10. november 1987 i en vennskapskamp hjemme mot  (5–0). Landslaget var da under ledelse av Jack Charlton, som hadde vært hans manager i tiden fra Sheffield Wednesday. Han fikk tillit som høyreback og spilte jevnlig i kvalifiseringen som ledet til EM i fotball 1988, hvor han også ble tatt ut i troppen og spilte alle Irlands tre gruppespillkamper. Morris ble også tatt ut i troppen til VM i fotball 1990, hvor han spilte alle Irlands fem kamper, den siste i kvartfinale mot vertsnasjonen . Hans 35. og siste landskamp kom mot  den 17. november 1992.

## Meritter
;Celtic FC
* Scottish Premier League (1): 1987/1988
* Scottish Cup (2): 1987/1988, 1988/1989

## Referanser


## Eksterne lenker
* 
*  Footballdatabase.eu – Player, Chris Morris
*  National-football-teams.com – Chris Morris – Spillerprofil
Sigurd Normann

**Sigurd Normann** (1874–1950) var en norsk pressemann og politiker (H).

Han var ordfører i Holmestrand kommune i flere perioder tidlig i det 20. århundre. Normann var også redaktør og utgiver av avisen *[[Jarlsberg Avis|Jarlsberg]]* (Holmestrandsposten).

Normann drev noen år den lokale kinoen sammen med Gustav Lund, som hadde overtatt kinoen høsten 1908 og drevet den alene den første tiden. Ifølge en lokalhistorisk bok fra 1929 kalte Lund kinoen rett og slett for Holmestrands kinematograf. 

## Referanser


## Kilder
* Norges ordførere : 1929-1931 side 88, på Bokhylla.no

## Eksterne lenker
*
Potsdam-Mittelmark

**Potsdam-Mittelmark** er en landkrets vest i den tyske delstaten Brandenburg. Den er en av sju landkretser i delstaten som danner en ring rundt Tysklands hovedstad Berlin. I Tyskland kalles dette en Sektoralkreis. Tilsvarende finnes rundt Bremen og Hamburg. Nabokretser for Potsdam-Mittelmark er i nord til Havelland, i nordøst til byen Potsdam (som er en kretsfri by), i sør til Wittenberg og Anhalt-Bitterfeldt og i vest til Jerichower Land. Den kretsfrie byen Brandenburg an der Havel er nesten helt omsluttet av Potsdam-Mittelmark.

## Byer
* Bad Belzig 
* Beelitz 
* Brück 
* Havelsee 
* Niemegk 
* Teltow 
* Treuenbrietzen 
* Werder (Havel) 
* Ziesar

## Referanser


## Eksterne lenker
*
Nyceryx

* se systematisk inndeling

***Nyceryx*** er en slekt av svermere.

## Utseende
Middelsstore (vingespenn 40-75 millimeter), kraftige svermere. Forvingen er litt sigdformet, med mer eller mindre tannet til fliket ytterkant. Den er vanligvis mørk brungrå, med fine sjatteringer av svart, hvitt og rosa, av og til har hele vingen et rosa skjær. Bakvingen er gulaktig eller rosa med svarte tegninger. På bakkroppsspissen ("halen") har disse svermerne ofte en påfallende hårkvast.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Nyceryx* Boisduval 1875
********* *[[Nyceryx alophus]]* - (Boisduval 1875)
********* *[[Nyceryx brevis]]* - Becker, 2001
********* *[[Nyceryx coffaeae]]* - (Walker 1856)
********* *[[Nyceryx continua]]* - (Walker 1856)
********* *[[Nyceryx draudti]]* - Gehlen 1926
********* *[[Nyceryx ericea]]* - (Druce 1888)
********* *[[Nyceryx eximia]]* - Rothschild & Jordan 1916
********* *[[Nyceryx fernandezi]]* - Haxaire & Cadiou 1999
********* *[[Nyceryx furtadoi]]* - Haxaire 1996
********* *[[Nyceryx hyposticta]]* - (R Felder 1874)
********* *[[Nyceryx janzeni]]* - Haxaire, 2005
********* *[[Nyceryx lunaris]]* - Jordan 1912
********* *[[Nyceryx magna]]* - (R Felder 1874)
********* *[[Nyceryx maxwelli]]* - (Rothschild 1896)
********* *[[Nyceryx mielkei]]* - Haxaire, 2009
********* *[[Nyceryx nephus]]* - (Boisduval 1875)
********* *[[Nyceryx nictitans]]* - (Boisduval 1875)
********* *[[Nyceryx riscus]]* - (Schaus 1890)
********* *[[Nyceryx stuarti]]* - (Rothschild 1894)
********* *[[Nyceryx tacita]]* - (Druce 1888)


Nyceryx alophus MHNT CUT 2010 131 Cochoeiras de Macacu, Rio de Janeiro, male.jpg|*[[Nyceryx alophus]]*
Nyceryx continua continua MHNT CUT 2010 0 131 Itatiaia National Park Brazil.jpg|*[[Nyceryx continua]]*
Nyceryx ericea MHNT CUT 2010 0 169 Alto Palmar, Chapare Bolivia male.jpg|*[[Nyceryx ericea]]*
Nyceryx eximia MHNT CUT 2010 0 169 Cochacay La Troncal Canar Ecuador male.jpg|*[[Nyceryx eximia]]*
Nyceryx furtadoi MHNT CUT 2010 0 130 Paratype Cilu Goïas Brazil male.jpg|*[[Nyceryx furtadoi]]*
Nyceryx hyposticta MHNT CUT 2010 0 306 Tingo Maria Peru male.jpg|*[[Nyceryx hyposticta]]*
Nyceryx magna MHNT CUT 2010 0 198 Cochancay, La Troncal Cañar Ecuador male.jpg|*[[Nyceryx magna]]*
Nyceryx riscus MHNT CUT 2010 0 198 Tagusza Cañar Ecuador.jpg|*[[Nyceryx riscus]]*
Nyceryx stuarti MHNT CUT 2010 0 198 Guyane française route de l'Est N2 Pk 77 male.jpg|*[[Nyceryx stuarti]]*
Nyceryx tacita MHNT CUT 2010 0 198 Guyane française Belizon Pk4 973 male.jpg|*[[Nyceryx tacita]]*


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
* 
* Bilde av ''Nyceryx coffeae''